Loksa Kroonlinna Püha Õiglase Joanni kirik

Loksa Kroonlinna Püha Õiglase Joanni kirik on Harju maakonnas Loksa linnas asuv õigeusu kirik. Kirik on pühitsetud pühale õiglasele Kroonlinna Johannesele ning ehitati aastatel 2002–2003 kirikuks ümber endisest lasteaiahoonest. Kirik asub aadressil Posti tänav 17A.

Kirikuhoone pühitses 18. juulil 2008 Tallinna ja kogu Eesti metropoliit Kornelius (Jakobs). Seda hoonet kasutab Moskva Patriarhaadi Eesti Õigeusu Kiriku Loksa Kroonlinna Püha Joanni kogudus.

Detsembris 2010 paigutati kirikusse Moskva ja kogu Venemaa patriarhilt Kirillilt kingituseks saadud uus ikonostaas, mille raam on teostatud kreeka stiilis, ikoonid maalitud aga vene stiilis. Ikonostaas valmistati spetsiaalselt Loksa kiriku jaoks Vene Õigeusu Kiriku kunsttööstusettevõttes Sofrino.Ерёмина, Маргарита. Подарок Локса от Московского патриарха Postimees, 8.01.2011 (vaadatud 3.01.2017)

Kiriku templipüha on Kroonlinna Johannese mälestuspäeval 2. jaanuaril (vana kalendri järgi 20. detsembril). Sellel pühal teenis tavaliselt kirikus metropoliit Kornelius.День памяти святого праведного Иоанна Кронштадского Moskva Patriarhaadi Eesti Õigeusu Kirik (vaadatud 5.01.2017)

Lisaks pühakojale kuuluvad kiriku hoonetekompleksi ka narkosõltlaste rehabilitatsioonikeskuse ruumid.

Viited

Kategooria:Loksa
Kategooria:Harju maakonna õigeusu kirikud
Kategooria:MPEÕK Tallinna piiskopkond